OzLabs/hebrew-wiki-articles huggingface dataset:
היגור וידאל

היגור פליפה וידאל (בפורטוגזית: Higor Felipe Vidal; נולד ב-26 בספטמבר 1996 בקמפו לרגו שבברזיל) הוא כדורגלן ברזילאי המשחק בעמדת הקשר ההתקפי בקבוצת אנאגניסי קרדיצה מהליגה היוונית השנייה.

== קריירת מועדונים ==
=== פאס יואנינה ===
וידאל גדל במחלקות הנוער של פרנה ולונדרינה. בשנת 2016 הגיע אל פאס יואנינה מליגת העל היוונית. ב-24 בספטמבר 2016 ערך את הופעת הבכורה שלו במועדון, בתיקו 0-0 נגד פלטניאס במסגרת המחזור החמישי בליגה לעונת . ב-1 באוקטובר הבקיע את שער הבכורה שלו במועדון, בניצחון 1-0 על קרקירה במסגרת המחזור השישי בליגה. הוא שיחק במועדון במשך שלוש עונות, בהן ערך 48 הופעות ליגה והבקיע שלושה שערים. ב-21 במאי 2019 שוחרר מהמועדון.

=== ז'לגיריס וילנה ===
ב-20 באוגוסט 2019 חתם וידאל בז'לגיריס וילנה מליגת העל הליטאית. ב-27 באוגוסט ערך את הופעת הבכורה שלו במועדון, בניצחון 5-1 על נבז'יס במסגרת הגביע הליטאי. ב-31 באוגוסט ערך את הופעת הבכורה שלו בליגה, בניצחון 4-0 על פלאנגה במסגרת המחזור ה-22 לעונת . בסך הכל הוא ערך 11 הופעות ליגה במדי המועדון.

=== הפועל פתח תקווה ===
ב-10 באוגוסט 2020 חתם וידאל בהפועל פתח תקווה מהליגה הלאומית. ב-31 באוגוסט ערך את הופעת הבכורה שלו במועדון, בתיקו 1-1 נגד הפועל עפולה במסגרת המחזור הראשון בליגה לעונת 2020/2021. ב-7 בספטמבר הבקיע את שערו היחיד במועדון, בניצחון 2-0 על הפועל ראשון לציון במסגרת המחזור השני בליגה. בסך הכל ערך 28 הופעות ליגה במדי המועדון.

ב-13 במאי 2021 נפגע ביתו מפגיעה ישירה של רקטה ששוגרה מרצועת עזה במהלך מבצע שומר החומות.

=== אנאגניסי קרדיצה ===
לקראת עונת חתם וידאל באנאגניסי קרדיצה מהליגה היוונית השנייה.

== תארים ==
;ז'לגיריס וילנה
* הסופר קאפ הליטאי (1): 2020

== קישורים חיצוניים ==

== הערות שוליים ==

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני פאס יואנינה
קטגוריה:כדורגלני ז'לגיריס וילנה
קטגוריה:כדורגלני הפועל פתח תקווה
קטגוריה:כדורגלני פרסבאיה סורבאיה
קטגוריה:כדורגלנים זרים בישראל
קטגוריה:ספורטאים ברזילאים ביוון
קטגוריה:ספורטאים ברזילאים בליטא
קטגוריה:ספורטאים ברזילאים בישראל
קטגוריה:ספורטאים זרים באינדונזיה
קטגוריה:ברזילאים שנולדו ב-1996
אודיסי ג'ונס

עומארי ג'אהי פאלמר (באנגלית: Omari Jahi Palmer; נולד ב-17 במאי 1994) הידוע יותר בשם הבמה שלו, אודיסי ג'ונס הוא מתאבק אמריקאי, המופיע בארגון ההיאבקות WWE, בתוכנית הדגל Raw.

==ביוגרפיה==

פאלמר נולד ב-17 במאי 1994 בניו יורק. בתקופת שהותו בתיכון לונגווד, הוא לקח חלק בענפי ספורט כמו פוטבול, כדורסל, לקרוס והיאבקות. פאלמר למד באוניברסיטת סירקיוז, שבו סיים תואר ראשון בסוציולוגיה. במהלך שהותו באוניברסיטה זו, הוא היה חלק מקבוצת הפוטבול של הסירקיוז אורנג', בה תיפקד בעמדת קו ההתקפה עד שספג פציעה ברגלו בשנה האחרונה.

==קריירת היאבקות מקצועית==
===WWE (2019–היום)===

ביוני 2018, פאלמר נבחן במבחן קבלה של ארגון ההיאבקות ה-WWE. בפברואר של השנה שבא לאחר מכן, הוא הוחתם על ידי הארגון ונשלח למתחם האימונים של ה-WWE Performance Center. בחודש מאי של שנת 2019, פאלמר קבע שיא דדליפט של 800 פאונד במתחם האימונים של ה-Performance Center, שיא ששבר את השיא הקודם של 775 פאונד אשר נקבע על ידי אוטיס. קרב הבכורה שלו בארגון הגיע ב-7 בנובמבר, כשהפסיד לדקסטר לומיס במהלך מופע שלא הועבר לטלוויזיה.

לאחר היעדרות של למעלה משנה, פאלמר חזר ביולי 2021 תחת שם במה חדש, אודיסי ג'ונס, כשהתאבק לרוב בקרבות חושך (קרבות שלא שודרו בטלוויזיה) כחלק מהתוכנית סמאקדאון. הקרב הטלוויזיוני הראשון שלו התקיים ב-6 ביולי בפרק של התוכנית 205 לייב, בו הוא גבר על גרייסון וולר. ב-20 ביולי, הוא ערך את קרב הבכורה שלו בתוכנית NXT, כשרשם ניצחון על אנדרה צ'ייס במסגרת טורניר הפריצה של NXT לשנת 2021. ב-10 באוגוסט, הוא ניצח את טריי בקסטר בשלב חצי הגמר והעפיל לשלב הגמר בו הוא הפסיד לכרמלו הייס שבועיים לאחר מכן. ב-5 באוקטובר בפרק של התוכנית NXT 2.0, ג'ונס נחל הפסד לאל. איי. נייט. שבועיים לאחר מכן, ג'ונס גבר על אנדרה צ'ייס. בפרק הספיישל NXT Halloween Havoc, שנערך ב-26 באוקטובר, ג'ונס הפסיד לרודריק סטרונג בקרב שאינו היה על אליפות ה-NXT במשקל קל של האחרון. את יתר אותה השנה, ג'ונס העביר בפיודים מול דמויות לא חביבות על הקהל כמו אנדרה צ'ייס ודיאמונד מיין.

בינואר 2022, פאלמר קרע את גיד פיקת הברך; הוא עבר ניתוח בהמשך אותו החודש. ב-1 בנובמבר, ג'ונס רשם את קרב החזרה שלו, כשניצח את חאבייר ברנל. ב-13 בדצמבר, ג'ונס רשם ניצחון נוסף בקרב יחידים, על ון וגנר.

==קישורים חיצוניים==

==הערות שוליים==

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי ה-NXT
קטגוריה:בוגרי אוניברסיטת סירקיוז
קטגוריה:אמריקאים שנולדו ב-1994
טארו קונו

טארו קונו (ביפנית: 河野 太郎; נולד ב-10 בינואר 1963) הוא פוליטיקאי יפני. כיהן כשר לענייני רפורמות בקבינט של יושיהידה סוגה, וכשר החוץ וכשר ההגנה בקבינט של שינזו אבה. קונו חבר המפלגה הליברלית-דמוקרטית ומכהן כנציג המושב ה-15 של קנאגאווה בבית הנבחרים של יפן.

==ביוגרפיה==
קונו נולד בקנאגאווה. אביו כיהן כיו"ר בית הנבחרים היפני. הוא למד מדע המדינה באוניברסיטת ג'ורג'טאון בארצות הברית וב-1983 התנדב במטה הבחירות של אלן קרנסטון במהלך הבחירות המקדימות במפלגה הדמוקרטית למועמדה לנשיאות. במהלך לימודיו עבד בלשכתו של חבר בית הנבחרים של ארצות הברית ריצ'רד שלבי. לאחר הלימודים עבד בחברת פוג'י-זירוקס, בארצות הברית, יפן וסינגפור. ב-1993 עבר לחברת ניפון-טנשיי.

ב-1996 נבחר לראשונה לבית הנבחרים של יפן כנציג המושב-15 של קנאגאווה מטעם המפלגה הליברלית-דמוקרטית. באוגוסט 2017 מונה לשר החוץ בקבינט של שינזו אבה. בספטמבר 2019 מונה לשר ההגנה בקבינט. לאחר בחירתו של יושיהידה סוגה לראשות הממשלה מונה בספטמבר 2020 לשר לענייני רפורמות בממשלתו.

בעקבות פרישתו של סונה, התמודד קונו לתפקיד מנהיג המפלגה הליברלית-דמוקרטית, הוא הפסיד בסיבוב השני לפומיו קישידה.

קונו נשוי ואב לבן.

==קישורים חיצוניים==

* 

קטגוריה:שרי החוץ של יפן
קטגוריה:שרי ההגנה של יפן
קטגוריה:יפנים שנולדו ב-1963
אדריאן אונגור

אדריאן אונגור (ברומנית: Adrian Ungur; נולד ב-13 בדצמבר 1971 בקראיובה שברומניה) הוא כדורגלן עבר רומני ששיחק בעמדת החלוץ.

== קריירת מועדונים ==
אונגור החל את הקריירה המקצוענית שלו ב-UFA ארד מליגת העל הרומנית, במדיה ערך 31 הופעות ליגה והבקיע 15 שערים. לאחר מכן שיחק במשך ארבע עונות במועדון הכדורגל "אוניברסיטת קראיובה", גם הוא מליגת העל הרומנית, בו ערך 104 הופעות ליגה והבקיע 32 שערים.

בעונת 1998/1999 שיחק בהפועל כפר סבא מהליגה הלאומית, שהייתה הליגה הראשונה בחשיבותה בישראל, וערך 27 הופעות ליגה במדיה, בהן הבקיע 11 שערים. בעונת 1999/2000 שיחק בהפועל פתח תקווה מליגת העל, במדיה ערך שלוש הופעות ליגה והבקיע שני שערים. לאחר הופעות אלו הוא נפצע ולא היה יכול להמשיך את העונה. במטרה להחתים זר נוסף, הפועל פתח תקווה רשמו אותו במועדון אחר. אונגור תבע את המועדון על אי-תשלום כספים ובורר של התאגדות פסק שעל המועדון לשלם לאוגור. הפעול מצידה הגישו תביעה נגד הכדורגלן והנושא עבר לבתי המשפט.

== קריירה בינלאומית ==
ב-16 בפברואר 1994 ערך אונגור את הופעתו היחידה בנבחרת רומניה, בניצחון 2-1 על נבחרת קוריאה הדרומית במשחק ידידות.

== קישורים חיצוניים ==

* [https://www.national-football-teams.com/player/33975/Adrian_Ungur.html פרופיל השחקן] באתר National Football Teams

==הערות שוליים==

קטגוריה:כדורגלנים רומנים
קטגוריה:חלוצי כדורגל רומנים
קטגוריה:קראיובה: כדורגלנים
קטגוריה:כדורגלני ארד
קטגוריה:כדורגלני אוניברסיטת קראיובה
קטגוריה:כדורגלני הפועל כפר סבא
קטגוריה:כדורגלני הפועל פתח תקווה
קטגוריה:כדורגלני נבחרת רומניה
קטגוריה:כדורגלנים זרים בישראל
קטגוריה:ספורטאים רומנים בישראל
קטגוריה:רומנים שנולדו ב-1971
סליו טראוולי

סליו טראוולי (באנגלית: Sallieu Tarawallie; נולד ב-3 בינואר 1995 בסוואפה שבסיירה לאון) הוא כדורגלן מסיירה לאון המשחק בעמדת החלוץ בקבוצת קאלון מליגת העל של סיירה לאון.

== קריירת מועדונים ==
טראוולי החל את הקריירה המקצוענית שלו בקאלון מליגת העל של סיירה לאון, ובשנת 2015 הצטרף אל בית"ר תל אביב בת ים מהליגה הלאומית. הוא ערך במועדון שבע הופעות ליגה.

לאחר שעזב את ישראל חתם טראוולי בדילה גורי מליגת העל הגאורגית. ב-5 במרץ 2017 ערך את הופעת הבכורה שלו במועדון, בתיקו 0-0 נגד צ'יחורה סצ'חרה במסגרת המחזור הראשון בליגה לעונת . ב-8 באפריל הבקיע את שער הבכורה שלו במועדון, בתיקו 1-1 נגד קולחתי 1913 פותי במסגרת המחזור השישי בליגה. הוא ערך 22 הופעות ליגה במדי המועדון, בהן ערך חמישה שערים.

לאחר מכן עבר למבבנה סוואלווס מליגת העל של אסוואטיני. ב-17 ביולי 2018 ערך את הופעת הבכורה שלו בליגת האלופות האפריקאית, בהפסד 3-0 לאטויי ספורטיב דו סאהל במסגרת שלב הבתים לעונת .

לפני עונת חזר טראוולי ליבשת אירופה וחתם בויקינגור אולפסוויק מליגת המשנה האיסלנדית. הוא ערך במועדון 20 הופעות ליגה, בהן הבקיע שלושה שערים.

לאחר שעזב את ויקינגור אולפסוויק חזר לקאלון מליגת העל של סיירה לאון, הקבוצה בה התחיל את הקריירה המקצוענית שלו.

== קריירה בינלאומית ==
ב-21 ביוני 2015 ערך טראוולי את הופעת הבכורה שלו בנבחרת סיירה לאון, בהפסד 2-1 לנבחרת מאוריטניה במסגרת מוקדמות אליפות האומות האפריקאיות 2016. במשך זה הבקיע את שער הבכורה שלו בנבחרת.

== קישורים חיצוניים==

== הערות שוליים ==

קטגוריה:כדורגלנים מסיירה לאון
קטגוריה:סיירה לאון: חלוצי כדורגל
קטגוריה:כדורגלני בית"ר תל אביב רמלה
קטגוריה:כדורגלני דילה גורי
קטגוריה:כדורגלנים זרים בישראל
קטגוריה:כדורגלני נבחרת סיירה לאון
קטגוריה:ספורטאים זרים בישראל
קטגוריה:ספורטאים זרים בגאורגיה
קטגוריה:ילידי 1995
הכוחות הבלגיים בגרמניה

הכוחות הבלגיים בגרמניה (בצרפתית: Forces Belges en Allemagne או בראשי תיבות FBA; בהולנדית: Belgische strijdkrachten in Duitsland או בראשי תיבות BSD) היה שמו הרשמי של כוח של צבא בלגיה אשר הוצב בגרמניה בין השנים 1946–2002. הכוח הוצב בתחילה ככוח כיבוש לאחר מלחמת העולם השנייה, ובהמשך ככוח הגנה של ברית נאט"ו מפני ברית ורשה.

==היסטוריה==
לאחר מלחמת העולם השנייה חולקה גרמניה לאזורי כיבוש בין בעלות הברית. ב-1946 התנדבה בלגיה לשלוח 3 בריגדות חי"ר אשר נפרשו באזור הכיבוש הבריטי. זמן קצר לאחר מכן קיבלו הבלגים אזור עם אוטונומיה מבצעית משלהם, אשר מרכזו היה בעיר קלן. כוח בלגי נוסף הוצב גם בבון, אולם עם הקמת הרפובליקה של גרמניה המערבית, יצאו הכוחות הבלגיים מהעיר. הכוחות הבלגיים בגרמניה היו מוגדרים כצבא כיבוש, אולם עם הצטרפותה של גרמניה המערבית לנאט"ו ב-1955 הוא הוגדר מחדש ככוח הגנה, אשר נועד לסייע לגרמניה המערבית מפני מתקפה אפשרית של ברית ורשה.

הכוחות הבלגיים כיסו שטח של 60 ק"מ, שהשתרע מהגבול בין גרמניה המערבית לגרמניה המזרחית ועד לגבול בלגיה עצמה. הכוח נכלל במסגרת קבוצת הארמיות הצפונית של נאט"ו, ומנה באופן סדיר 40,000 חיילים. כולל צוותי התחזוקה מנה הכוח בשיאו 70,000 אזרחים בלגים. בהדרגה צומצמה הנוכחות הבלגית בגרמניה לנוכח היחלשות האיום הסובייטי. עם סיום המלחמה הקרה כלל הכוח הבלגי 24,00 איש בלבד. עם זאת, משפחותיהם של רבים מהחיילים הבלגים עברו להתגורר באזור, ובהדרגה התפתחה במקום קהילה בלגית גדולה אשר היה לה אפילו בית ספר ועיתון משלה. עובדה זו גרמה לכך שהאזור כונה לפעמים "המחוז העשירי של בלגיה".

עם סיום המלחמה הקרה השיק הצבא הבלגי תוכנית לנסיגה הדרגתית מגרמניה, וב-2002 פורק באופן רשמי הכוח הבלגי בגרמניה. אחרוני החיילים הבלגים עזבו את גרמניה ב-2004. מרבית האזרחים הבלגים עזבו יחד עם החיילים, אולם חלק מהמשפחות העדיפו לקבל אזרחות גרמנית ולהישאר בגרמניה.

==ראו גם==
* יחסי בלגיה–גרמניה

==קישורים חיצוניים==

* 
* 

קטגוריה:שלטון הכיבוש של בעלות הברית בגרמניה
קטגוריה:הכוחות המזוינים של בלגיה
שלמה אבן מלך

רבי שלמה אבן מלך היה מחכמי העיר פאס שבמרוקו במאה ה-15 וה-16. נודע בעיקר בשל פרשנותו לתנ"ך בשם "מכלל יופי".

==ביוגרפיה==
רבי שלמה נולד בערך בשנת ה'ר"מ (1480) בעיר פאס שבמרוקו. על עיר מולדתו הוא כתב: . היה מחכמי העיר והקדיש חלק ניכר מזמנו לתלמידיו ולשומעי לקחו. ניכרת השפעת הסביבה בה חי על הפירוש שחיבר לתנ"ך ועל מטרתו. בזקנותו היגר לעיר קושטא, על מנת להדפיס בה את ספר הפרשנות שלו לתנ"ך בשם "מכלל יופי". בהקדמה לספרו הוא מציין כי בתוגרמה ובארצות המערב , אך עם זאת הוא ראה לנכון לחבר את פירושו לתנ"ך גם לתושבי מקומות אלו, משום שלדעתו אין הם עוסקים בתורתו של רד"ק במידה מספקת. בקושטא היה נחשב לסמכות הלכתית ותשובה הלכתית שלו נדפסה בספרו של רבי תם אבן יחיא.

הוא נפטר לא לפני שנת ה'ש"ט (1558 / 1559), בקושטא, בה הדפיס את ספרו "מכלל יופי".

=== ספר מכלל יופי ===
הספר מכלל יופי הוא מעין אנציקלופדיה לחקר ופרשנות המקרא. הוא ליקט לתוכו פירושים על הכתובים, לפי סדר התנ"ך, מתוך שלושים ותשעה חיבורים של גדולי המדקדקים והפרשנים, אותם מנה בסוף הספר. בנוסף, הוא העיר על שרשי המילים, הנטיות והפעלים.

מקורותיו העיקריים הם ספרי רבי יהודה חיוג', רבי יונה אבן ג'נאח, רבי אברהם אבן עזרא, רבי יוסף קמחי ורבי דוד קמחי. את המקום המרכזי ביותר הוא נותן לרבי דוד קמחי, לפירושיו ולספריו "המכלול" ו"ספר השרשים", וכך הוא כתב: . אבן מלך העיר על חשיבות ספרו בכך שהוא מנגיש את תורתו של רבי דוד קמחי בשפה ברורה ובתמצות, ואף מסדר אותה לפי סדר התנ"ך. ועל ידי ספרו, כך הוא כתב, יוכלו גם יהודי המגרב, ובפרט אלו שבעיר מולדתו פאס, וכן היהודים שבערי טורקיה, המצטיינים ביותר בלימוד התנ"ך, ליהנות מתורתו של הרד"ק. 

ייחודיות נוספת לספר מכלל יופי היא בכך שהוא עוסק בבירור נוסח התנ"ך ובבירור הטעמים והניקוד. אבן מלך עצמו ראה בכך זכות מיוחדת משום ש"כבר מאות בשנים", כלשונו, לא עסקו החכמים בנושאים אלו.

לספר "מכלל יופי" הייתה השפעה ניכרת על לימוד התנ"ך והוא נדפס פעמים רבות. המדקדק הנודע, רבי ידידיה שלמה נורצי, מחבר הספר "מנחת שי", מביע בהקדמתו התנצלות על כך שהוא חיבר את חיבורו, על אף .

החל משנת ה'ת"כ נדפס הספר "מכלל יופי" בצירוף הגהותיו והערותיו של רבי יעקב אבנדנה, בהן הוסיף פרשנות על כתובים שאבן מלך התעלם מהם.

==ראו גם==
* יהדות פאס

==קישורים חיצוניים==
*
*
*
*
*
* 

==הערות שוליים==

קטגוריה:פאס: רבנים
קטגוריה:איסטנבול: רבנים
קטגוריה:פרשני המקרא
אללטיטאן

אללטיטאן (שם מדעי: Elaltitan) הוא סוג של דינוזאור זאורופוד מקבוצת הטיטאנוזאורים שהתקיים במשך הקרטיקון העליון (בין הקנומן לטורון) בפטגוניה לפני 96.5 עד 89.3 מיליון שנה מזמננו. הוא קרוי על שם האל אלל "Elal", מהתרבות של אנשי תהולצ'ה החיים בצ'ובוט, ארגנטינה שם ממצאיו התגלו לצד הסיומת "טיטאן", ענק מהמיתולוגיה היוונית. הסוג תואר ב-2012 ונכלל בו מין אחד - Elaltitan lilloi.

האללטיטאן היה קרוב לארגירוזאורוס ולאנטארקטוזאורוס והגיע למשקל של 35 עד 42.5 טון בממוצע, כשבעבר סברו שהיה גדול כמו האנטארקטוזאורוס. נמצאו מהמאובנים רק עצמות גפיים, עצמותי ירכיים, צלעות וחוליות גב אך ללא צוואר וגולגולת. מדידה של עצם הירך של פרט אחד הגיע ל-231 ס"מ. הוא היה בעל קשתות עצביות גבוהות בחוליות הזנב ובעל גב שנטה מעט קדימה, עקב מבנה חגורת הכתפיים הרחבה. הוא ניזון מעלי צמחייה כמו מחטניים או ציקסיים שצמחו בסביבתו.

ב-2020 החוקרים מלינה-פרץ (Molina-Perez) ולארמנדי (Larramendi) הסיקו שהדינוזאור הגיע רק למשקל 23 טונות ולאורך 20 מטרים

== קישורים חיצוניים ==

==הערות שוליים==

קטגוריה:ליתוסטרוטיה
קטגוריה:דינוזאורים שחיו בקרטיקון עליון באמריקה הדרומית
קטגוריה:מאובני טקסונים שתוארו ב-2012
הבריגדה הצרפתית-גרמנית

הבריגדה הצרפתית-גרמנית (בצרפתית: Brigade Franco-Allemande, בגרמנית: Deutsch-Französische Brigade) היא בריגדה משותפת של צבא גרמניה ושל צבא צרפת. הבריגדה ממלאת מטלות רב-לאומיות המשרתות את שתי המדינות. בסיס האם שלה הוא במילהיים שבגרמניה, והמפקדים עליה הם גנרלים צרפתים וגרמנים לסירוגין.

==היסטוריה==
ההחלטה על הקמת הבריגדה התקבלה בוועידת פסגה של נשיא צרפת פרנסואה מיטראן וקנצלר גרמניה הלמוט קוהל ב-1987. הבריגדה עצמה הוקמה באופן רשמי ב-2 באוקטובר 1989. בסיס הבריגדה הוא בעיר מילהיים שבגרמניה, ובאזור זה נמצאות גם כל היחידות שלה. המפקדים על הכוח הם גנרלים גרמנים וצרפתים לסירוגין. ב-2009 הוצב אחד הגדודים הגרמניים של הבריגדה ליד שטרסבורג. זו הפעם הראשונה מאז מלחמת העולם השנייה שמוצב כוח גרמני בצרפת. ב-2014 הודיעה צרפת שהיא מחזירה את אחד הרגימנטים שלה מגרמניה. צעד זה צמצם באופן משמעותי את כוחה של הבריגדה, אולם הפחית את נוכחותם של הכוחות הצרפתיים בגרמניה (אשר נמצאים שם מאז מלחמת העולם השנייה) ל-500 איש בלבד.

הבריגדה נכללת במסגרת ה"יורוקורפוס", והיא נחשבת לגרעין הכוח שלו.

==קישורים חיצוניים==

* 

* [https://www.bundeswehr.de/de/organisation/heer/organisation/10-panzerdivision/deutsch-franzoesische-brigade דף היחידה], באתר הבונדסוור

קטגוריה:יחידות הבונדסוור
קטגוריה:צבא צרפת
קטגוריה:יחסי גרמניה–צרפת
קטגוריה:בריגדות וחטיבות
איברמקטין

איברמקטין (Ivermectin) היא תרופה, המשמשת לטיפול בהתפשטות של טפילים.<ref name="AHFS2016"></ref><ref name="Laing"></ref> אצל בני אדם הטפילים הללו כוללים בין היתר כינים, סקביאס, אונקוצרקיאזיס, ואלפנטיאזיס.<ref name=AHFS2016/><ref></ref><ref name=Sau2015/><ref></ref> ברפואה הווטרינרית התרופה משמשת בין היתר למניעה ולטיפול בלדירופילריאזיס ובכרצת.<ref name="Sau2015"></ref> איברמקטין פועל באמצעות מנגנוני פעולה רבים אשר גורמים למותם של הטפילים. ניתן ליטול את התרופה באמצעות בליעתה או על ידי מריחתה על פני העור על מנת למנוע התפשטות חיצוניות של טפילים.<ref name="AHFS2016" /><ref></ref>

התרופה התגלתה במקור בשנת 1975 ונכנסה לשימוש רפואי בשנת 1981.<ref name="Meh2008"></ref><ref></ref> הביוכימאי האירי ויליאם קמפבל והביוכימאי היפני סטושי אומורה זכו בפרס נובל לפיזיולוגיה או לרפואה בשנת 2015 על גילויה ועל גילוי היישומים של התרופה.<ref name="nobel-2015"></ref> התרופה נמצאת ברשימת התרופות החיוניות של ארגון הבריאות העולמי<ref name="WHO21st"></ref>, והיא מאושרת על ידי מנהל המזון והתרופות האמריקאי כתרופה המונעת התפשטות של טפילים.<ref name="ahmed20"></ref> בשנת 2018, איברמקטין דורגה במקום ה-420 מבין התרופות הנמכרות ביותר בארצות הברית, כאשר מעל למאה אלף מרשמים הנחו להשתמש בה.<ref></ref> איברמקטין זמינה גם כתרופה גנרית.<ref></ref><ref></ref>

ניסויים אין ויטרו, דהיינו במבחנה ולא בגוף חי, הראו שהאיברמקטין יעיל נגד נגיפים מסוג נגיף RNA חד-גדילי חיובי כדוגמת SARS-CoV-2. בשנת 2020 עם התפרצות מגפת הקורונה נבדק איברמקטין גם נגד נגיף הקורונה קוביד-19 ששייך לאותו סוג, ונמצא שהוא יעיל במבחנה גם נגדו.<ref></ref> עם זאת המינונים הדרושים להשפעה זאת הם לא בטוחים וגבוהים בהרבה ממה שמאושר לשימוש בני אדם. אין הוכחות חזקות ליעילות איברמקטין בטיפול או במניעת מחלת נגיף קורונה 2019. ארגוני הבריאות הגדולים, ביניהם מנהל המזון והתרופות האמריקני (FDA), המרכזים האמריקאים לבקרת מחלות (CDC), סוכנות התרופות האירופית וארגון הבריאות העולמי הודיעו כי איברמקטין אינה תרופה מאושרת לטיפול בקורונה והמליצו שלא להשתמש בה. במדינות מקסיקו, צ'כיה, וסלובקיה איברמקטין מאושר כתרופה למניעת התפתחות המחלה וכן לטיפול בה.

== קישורים חיצוניים ==

*
*
* 

==הערות שוליים==

קטגוריה:רשימת התרופות החיוניות של ארגון הבריאות העולמי
קטגוריה:אגוניסטים ניקוטינים
קטגוריה:יפן: המצאות
יורוקורפוס

יורוקורפוס הוא כינויה של יחידה צבאית המורכבת מחיילים מעשר מדינות שונות החברות באיחוד האירופי.

==היסטוריה==
יורוקורפוס הוקם ב-1993 בידי צרפת, גרמניה ובלגיה. ב-1994 הצטרפה גם ספרד וב-1996, לוקסמבורג. חמש המדינות האלו הן החברות הקבועות המרכיבות את היורוקורפוס. מדינות נוספות השולחות חיילים ליורוקורפוס הן יוון, איטליה, רומניה וטורקיה. הולנד ובריטניה שולחות קציני קישור למטה היורוקורפוס. ב-2002 חתמו אוסטריה ופינלנד על אמנה שבמסגרתה החלו לשלוח חיילים ליורוקורפוס. פינלנד הפסיקה ב-2006 ואוסטריה ב-2011. בין 2003–2007 גם קנדה שלחה חיילים ליורוקורפוס. ב-2010 חתמה פולין על אמנה במסגרתה הסכימה לשלוח חיילים ליורוקורפוס החל מ-2017, אולם בעקבות חילופי השלטון במדינה ב-2015 נקטע המהלך.

היורוקורפוס הוא למעשה מטה משותף של האומות. הוא אינו כפוף לאף גוף צבאי אלא רק לוועדה מיוחדת בה חברים נציגי האומות. עם זאת, ליורוקורפוס אין הכרה רשמית מצד האיחוד האירופי. מטה היורוקורפוס ממוקם בשטרסבורג. שפת העבודה הרשמית במטה הייתה גרמנית וצרפתית עד 2002 אז עברה האנגלית לשמש כשפה רשמית. מצבת כוח האדם של היורוקורפוס היא 1,000 איש בלבד, אולם הבריגדה הצרפתית-גרמנית כפופה אליו באופן רשמי. בנוסף, חמש החברות הקבועות ביורוקורפוס מחזיקות כוחות ייעודיים אשר במקרה חירום אמורים להיות מוכפפים למטה היורוקורפוס. סך כל הכוחות הללו עומד על 60,000 איש.

אנשי היורוקורפוס היו חלק מכח שמירת השלום בקוסובו ובהמשך השתתפו בלחימה באפגניסטן.

==קישורים חיצוניים==

* 

* [http://www.europeandefenceconcept.eu A proposed evolution in the Eurocorps and ESDI in NATO] 
* [http://www.europeandefenceconcept.eu A proposed evolution in the Eurocorps and ESDI in NATO]

קטגוריה:האיחוד האירופי: צבא וביטחון
קטגוריה:גרמניה: צבא וביטחון
קטגוריה:צרפת: צבא וביטחון
קטגוריה:ספרד: צבא וביטחון
קטגוריה:לוקסמבורג: צבא וביטחון
קטגוריה:הכוחות המזוינים של בלגיה
האחים דובי

האחים דובי (באנגלית: The Doobie Brothers) היא להקת רוק אמריקאית מסן חוזה, קליפורניה, הידועה בגמישותם בביצועים בז'אנרים רבים ובהרמוניות הקולות של חברי הלהקה. הלהקה פעילה במשך חמישה עשורים, כשהצלחתם הגדולה ביותר הייתה בשנות ה-70. ההרכב הנוכחי של הקבוצה מורכב מהחברים המייסדים, טום ג'ונסטון (גיטרות, שירה) ופטריק סימונס (גיטרות, שירה), לצד מייקל מקדונלד (קלידים, שירה) וג'ון מקפי (גיטרות, דוושת פלדה, כינור, שירת רקע) ומוזיקאים מסיירים כולל ג'ון קאוואן (בס, שירה), ביל פיין (קלידים), מארק רוסו (סקסופון), אד טות' (תופים) ומארק קוויניונס (כלי הקשה). בין חברי הלהקה הוותיקים האחרים נמנים הגיטריסט ג'ף "סקאנק" בקסטר (1972–1979), הבסיסט טיראן פורטר (1972–1980, 1987–1992) והמתופפים ג'ון הרטמן (1970–1979, 1987–1992), מייקל הוסאק ( 1971–1973, 1987–2012), וקית' קנודסן (1973–1982, 1993–2005).

== היסטוריה ==
משנת 1970 עד 1975 הופיע הסולן הראשי ג'ונסטון וכלל רוק מיינסטרים עם אלמנטים של פולק, קאנטרי ו-R&B. מייקל מקדולד הצטרף ללהקה בשנת 1975 כנגן קלידים וכסולן שני, כדי לתת הקלה מסוימת לג'ונסטון, שסבל אז מבעיות בריאותיות. העניין של מקדונלד'ס במוזיקת נשמה הציג צליל חדש ללהקה. ג'ונסטון ומקדונלד הופיעו יחד כזמרים משותפים לאלבום אחד, לפני שג'ונסטון פרש לגמרי בשנת 1977. נעשו שינויים תכופים במערך הלהקה בשאר שנות השבעים. והלהקה התפרקה בשנת 1982 כאשר סימונס היה החבר הקבוע היחיד שהופיע בכל אלבומיהם. בשנת 1987, האחים דובי חידשו את הלהקה עם ג'ונסטון; מקדונלד, שהופיע בעבר במספר הופעות אורח מאז הרפורמציה, חזר ללהקה במשרה מלאה בשנת 2019 לסיבוב ההופעות של יום השנה ה-50 של הלהקה.

ארבעה עשר אלבומי האולפן של הקבוצה כוללים שש הופעות בין עשרה במצעד האלבומים של בילבורד 200, כולל "דקה אחר דקה" (Minute By Minute), מ-1978, אשר שהה במקום הראשון במשך חמישה שבועות, וזיכה את הלהקה בגראמי על הופעת הפופ הווקאלית הטובה ביותר של צמד או קבוצה, בעוד הסינגל "מה שטיפש מאמין" (What a Fool Believes) מתוך האלבום זכה לשלושה פרסי גראמי. הלהקה הוציאה שישה אלבומים בהופעה חיה, ואספנות להיטים גדולים ביותר, כולל "הטובים ביותר של הדובים" (best of the doobies) של 1976, אשר קיבל תעודת יהלומים על ידי RIAA על הגעת מכירות אלבומים של עשרה מיליון עותקים, האלבום הנמכר ביותר של הלהקה. שישה עשר להיטי הבילבורד הוט 100 הארבעים הטובים ביותר של הלהקה כוללים את "האזינו למוזיקה" (Listen To The Music), "ישו הוא בסדר" (Jesus Is Just Alright), "רכבת ארוכה דוהרת" (Long Train Runnin), "צ'יינה גרוב" (China Grove), "מים שחורים" (Black Water) (מס' 1 בשנת 1974), ו"לוקחים את זה לרחוב" (Takin' It To The Street), "מה שטיפש מאמין" (What a Fool Believes), (מס '1 ב -1979) ו-"הדוקטור" (The Doctor) שכולם נשארים בסיבוב הכבד ברדיו הרוק הקלאסי.

האחים דובי הוכנסו להיכל התהילה של קבוצת הווקאל בשנת 2004<ref></ref>, והיכל התהילה של הרוק אנד רול ב-7 בנובמבר 2020<ref></ref>. הלהקה מכרה יותר מ-40 מיליון אלבומים ברחבי העולם<ref></ref><ref></ref>.

==קישורים חיצוניים==

* 

==הערות שוליים==

קטגוריה:אמני וורנר רקורדס
קטגוריה:רביעיות מוזיקליות
קטגוריה:להקות זוכות פרס גראמי
קטגוריה:אמני קפיטול רקורדס
קטגוריה:אמני אריסטה רקורדס
קטגוריה:להקות שהוקמו בשנת 1970
ניקו מלמד

ניקולאס "ניקו" מלמד ריבאודו (בספרדית: Nicolás "Nico" Melamed Ribaudo; נולד ב-11 באפריל 2001 בקסטלדפלס שבספרד) הוא כדורגלן ספרדי המשחק בעמדת הקשר בקבוצת אלמריה.

== קריירת מועדונים ==
בשנת 2013 הצטרף מלמד למחלקת הנוער של אספניול, לאחר ששיחק במחלקות הנוער של אתלטיקו וילפרנקה ושל קורנייה. ב-17 בפברואר 2019 ערך את הופעת הבכורה שלו באספניול ב', קבוצת המילואים של המועדון, במסגרת הליגה הספרדית השלישית.

ב-29 באפריל 2019 חידש מלמד את חוזהו במועדון, עד לשנת 2023. ב-5 במאי הבקיע את שער הבכורה שלו בקבוצת המילואים.

ב-15 באוגוסט 2019 ערך מלמד את הופעת הבכורה שלו בקבוצה הראשונה של המועדון, בניצחון 0–3 על לוצרן במסגרת מוקדמות הליגה האירופית לעונת 2019/2020. ב-25 ביוני 2020 הוא ערך את הופעת הבכורה שלו בלה ליגה, כשנכנס כמחליף בהפסד 0–1 לריאל בטיס במסגרת המחזור ה-31 לעונת 2019/2020, שהסתיימה בירידתה של אספניול להליגה הספרדית השנייה. בסך הכל ערך מלמד שש הופעות ליגה בעונה זו.

לקראת עונת הועלה מלמד באופן מלא לקבוצה הראשונה של המועדון. ב-4 באוקטובר 2020 הוא הבקיע את שער הבכורה שלו במועדון, בניצחון 0–1 על סבאדל במסגרת המחזור הרביעי בליגה. בעונה זו, שהסתיימה בחזרתה של אספניול ללה ליגה, ערך מלמד 33 הופעות ליגה והבקיע שישה שערים.

ב-31 באוגוסט 2021 קיבל מלמד את חולצה מספר 21 במועדון, שנלבשה בעבר על-ידי שחקן המועדון דניאל חארקה, שמת בשנת 2009 בעודו שחקן פעיל.

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני אספניול
קטגוריה:ספרדים ממוצא ארגנטינאי
קטגוריה:ספרדים שנולדו ב-2001
המלאך הגואל

פירט, 1738]]
המלאך הגואל הוא פסוק בפרשת ויחי, חלק מפסוקי ברכת יעקב לבני יוסף, אפרים ומנשה. במפרשים ישנם כמה פרשניות לפסוק זה, כמו כן נתלו בפסוק סגולות שונות.

נהוג לאמר פסוק זה בהזדמניות שונות, בקריאת שמע שעל המיטה ובעת עליית כל הנערים ועוד.

== הברכה ==
מרכאות=כן}}ציור מעשה ידי [[יאן ויקטורס]]
כאמור פסוק זה עומד בבסיסה של הברכה שבירך יעקב את בני יוסף קודם מותו.

המלאך הגואל אותי - לדעת רש"י יעקב מברכם, שיזכו שהמלאך שהיה רגיל לבוא לעזרתו

מכל רע - בעת צרה,

יברך את הנערים - הוא זה שאף יעזרם ויברך אותם, את אפרים ומנשה

ויקרא בהם שמי ושם אבותי, אברהם ויצחק - שברכת אביהם תחול עליהם<ref></ref>

וידגו לרוב בקרב הארץ - ירבו ויפרו כדגים הללו שפרים ורבים ואין עין הרע שולטת בהם. יש שכתבו טעם אחר והוא כי הדגים משריצים הרבה בפעם אחת.

== היגדים ==
פסוק זה נהוג לאומרו בזמנים שונים:
* קריאת שמע שעל המיטה - הוא מופיע כחלק מהנוסח שתיקנו לאמר קודם השינה, הנוסח מופיע כבר בראשונים, בספר הרוקח סימן שמ"ה.}} ובתשב"ץ.
* כל הנערים - בשמחת תורה, כחלק מעליית כל הנערים נהוג לאמור את הפסוק יחד עם הנערים לאחר קריאת התורה.
* ברכת הבנים - רבים נוהגים לברך את בניהם בליל שבת, בברכה המתחילה במילים "ישימך אלוהים כאפרים וכמנשה" הכתובות בסמוך לפסוק המלאך הגואל.

== בחז"ל ==
בתלמוד בבלי אמרו בשם רבי יוחנן שפרנסתו של אדם קשה יותר מהגאולה:

== סגולות ==

כאמור, סגולות רבות יוחסו לאמירת פסוק זה.

== בתרבות ==

מילות הפסוק 'המלאך הגואל', זכו ללחנים רבים, חלקם הפכו לנכסי צאן ברזל.

== קישורים חיצוניים ==
* [http://www.pash.co.il/Default.aspx?TorahID=1467 הפסוק עם פרשנות הראשונים, בדרך שאלה ותשובה], באתר תורה ופירושים
* 
*

== הערות שוליים ==

קטגוריה:פרשת ויחי
חיל האוויר הטקטי השני של בעלות הברית

חיל האוויר הטקטי השני של בעלות הברית (Second Allied Tactical Air Force (2 ATAF)) היה פיקוד מרחבי אווירי של נאט"ו, אשר לאורך המלחמה הקרה שימש כזרוע האווירית של קבוצת הארמיות הצפונית, והגן על הולנד, בלגיה וצפון גרמניה.

==היסטוריה==
החיל הוקם ב-1958 ונועד לשמש כזרוע האווירית של קבוצת הארמיות הצפונית. בתחומי אחריותו של החיל נמצאה הגנה על כל הולנד ובלגיה, וכן על גרמניה מדרום לנהר האלבה ועד לעיר קאסל. בהתאם לכך, בימות שלום כלל החיל את כל חיל האוויר ההולנדי וחיל האוויר הבלגי לצד שתי דיוויזיות אוויר של הלופטוואפה ויחידות תמיכה של חיל האוויר האמריקני. כמו כן, החיל כלל גם את חיל האוויר המלכותי גרמניה. באופן מסורתי המפקד על חיל האוויר המלכותי גרמניה פיקד גם על חיל האוויר הטקטי השני.

במקרה של מלחמה, מטה החיל היה אמור לעבור מגרמניה למאסטריכט. במקרה כזה, החיל היה אמור לקבל תחת פיקודו את חילות האוויר ה-3, ה-8, ה-9 וה-12 של ארצות הברית, לצד כוחות סיוע גדולים מחיל האוויר הבריטי וחיל האוויר הצרפתי. כמו כן תחת אחריותו של החיל נמצאה מערכת הנ"מ של גרמניה, בלגיה והולנד.

ב-1993 חדל החיל להתקיים כגוף עצמאי והוכפף לכוחות האוויר של בעלות הברית במרכז אירופה. כעבור זמן קצר גם גוף זה פורק, וכיום ההגנה האווירית של נאט"ו באזור מרוכזת תחת פיקוד האוויר של בעלות הברית.

==קישורים חיצוניים==
* [http://www.dtic.mil/dtic/tr/fulltext/u2/a217946.pdf LtCol. Gerard L. Rifenburg: Command and Control of the NATO Central Region Air Forces. Air War College Research Report, 1989 (en.)]
* O. W. Dragoner, Die Bundeswehr 1989 Volume 2.1, available [http://www.relikte.com/_basis/docs/bw_2_1-4.pdf here]
* O. W. Dragoner, Die Bundeswehr 1989 Volume 3, available [https://web.archive.org/web/20130203061641/http://www.relikte.com/_basis/docs/bw_3-3.pdf here]
קטגוריה:המלחמה הקרה
קטגוריה:נאט"ו
קטגוריה:יחידות אוויריות היסטוריות
גוון איפיל

גוון איפיל (באנגלית: Gwendolyn L. Ifill, Gwen Ifill; 29 בספטמבר 1966, ניו יורק – 14 בנובמבר 2016, וושינגטון די.סי) היא עיתונאית, שדרנית טלוויזיה וסופרת אמריקאית.

גוון איפיל נולדה בשכונת ג'מייקה, קווינס למשפחת כומר. למשפחה היו שורשים מפנמה ומברבדוס. אב המשפחה עבד במספר כנסיות באזור ניו אינגלנד ומשפחה עברה איתו מעיר לעיר עד שהתיישבה בבאפלו. בשנת 1977 גוון איפיל סיימה לימודי תקשורת בקולג' בבוסטון.

לאחר סיום הלימודים גוון איפיל עבדה במספר עיתונים. בשנת 1984 היא הגיע לוושינגטון פוסט ובשנת 1991 עברה לניו יורק טיימס בה הייתה עיתונאים הסוקרת את הבית הלבן. בשנת 1994 היא עברה לNBC והייתה כתבת באותו תחום.
 
בשנת 1999 גוון איפיל עברה לרשת PBS והייתה שדרנית של תוכנית Washington Week ובהמשך כתבת של PBS NewsHour. בשנת 2004 גוון איפיל הייתה מנחה של דיבייט בין המועמדים לתפקיד סגן נשיא ארצות הברית. אותו תפקיד היא עשתה בשנת 2008.

בשנת 2008 גוון איפיל כתבה ספר The Breakthrough: Politics and Race in the Age of Obama שפורסם אחרי סיום מערכת הבחירות. ספר זה נכלל ברשימת רבי-המכר של הניו יורק טיימס. 

על עבודתה כעיתונאית ושדרנית גוון איפיל קיבלה מספר פרסים לרבות פרס פיבודי בשנת 2008 ו-Goldsmith Career Award for Excellence in Journalism בשנת 2009. בשנת 2014 היא זכתה ב-Al Neuharth Award for Excellence in Journalism. בשנת 2015 גוון איפיל זכתה ב-John Chancellor Award for Excellence in Journalism אך היא נפטרה מספר ימים לפני טקס הענקת בפרס.

גוון איפיל נפטרה בשנת 2016 ממחלת הסרטן.

גוון איפיל לא התחתנה ולא היו לה ילדים. היא הייתה קרובה לבת דודתה, משפטנית שרילין איפיל.

לזכרה, בקולג'י שהיא למדה, הוקם בית ספר לאמנויות ומדיה על שמה. כמו כן, בעיר ניו יורק הוקם פארק על שמה. בשנת 2017 שונה שמו של פרס שמוענק לעיתנאי ארצות הברית ל-Gwen Ifill Press Freedom Award.

== קישורים חיצוניים ==

* 

* [https://www.pbs.org/newshour/author/gwen-ifill גוון איפיל], באתר PBS
* [https://web.archive.org/web/20210927063509/https://www.pbs.org/weta/washingtonweek/profile/gwen-ifill ביוגרפיה]
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אפרו-אמריקאיות
קטגוריה:עיתונאיות אמריקאיות
קטגוריה:עיתונאים אמריקאים
קטגוריה:שדרני רדיו וטלוויזיה אמריקאים
קטגוריה:בוגרות מכללת סימונס
קטגוריה:בוגרי מכללת סימונס
קטגוריה:אמריקאיות שנולדו ב-1955
קטגוריה:אמריקאים שנולדו ב-1955
קטגוריה:אמריקאיות שנפטרו ב-2016
קטגוריה:אמריקאים שנפטרו ב-2016
אנדרס יוהאן לקסל

אנדרס יוהאן לקסל (בשוודית: Anders Johan Lexell; 24 בדצמבר 1740, טורקו – 11 בדצמבר 1784, סנקט פטרבורג) היה מתמטיקאי שוודי שפעל ברוסיה.

אנדרס יוהאן לקסל נולד בטורקו שאז הייתה תחת שליטה של שוודיה למשפחה שוודית. בגיל 14 הוא החל ללמוד באקדמיה המלכותית בעיר ובגיל 19 קיבל תואר דוקטור. בשנת 1763 הוא התחיל ללמד באוניברסיטת אופסלה.

בשנת 1768 לקסל הגיע לסנקט פטרבורג והחל לעבוד ליד לאונרד אוילר. הוא עסק בעיקר בתחום טריגונומטריה ספירית וחקר תנועת גרמי שמיים. לקסל חקר תנועת שביט "1770 I" והוכיח שהמסלול שלה מושפע מצדק. בעקבות מחקרים אלו השביט קיבל שם "שביט לקסל".

אנדרס יוהאן לקסל חקר את המסלול של אורנוס ופרסם השערה שלפיה מסלולו משופע מגרם שמיים שטרם התגלה. לצורך העבודות שלו לקסל פיתח מספר שיטות חדישות בין היתר משפט לקסל.

בשנת 1775 לקסל קיבל מינוי של פרופסור באוניברסיטת טורקו (באותה תקופה השטח היה בשליטה שוודית), אך מלך שוודיה נתן לו אישור להישאר ברוסיה עוד מספר שנים. בשנת 1780 לקסל נסע לגרמניה, צרפת ואנגליה. בין היתר הוא סידר לעצמו שחרור ממינוי בטורקו וקיבל אישור לחזור לסנקט פטרבורג.

לאחר מות של לאונרד אוילר הוא קיבל את תפקידו, אך תוך זמן קצר לקסל בעצמו נפטר.

בסך הכול לקסל פרסם 66 מחקרים.

בשנת 1771 הוא התקבל כחבר באקדמיה למדעים של רוסיה. בשנת 1773 הוא התקבל כחבר לאקדמיה למדעים השוודית ובהמשך לאקדמיה הצרפתית.

==קישורים חיצוניים==

קטגוריה:מתמטיקאים רוסים
קטגוריה:חברי האקדמיה הרוסית למדעים
קטגוריה:אסטרונומים רוסים
קטגוריה:ילידי 1740
קטגוריה:נפטרים ב-1784
חלקת סיילם (סרט)

חלקת סיילם (באנגלית: Salem's Lot) הוא סרט אימה אמריקאי, שנכתב ומבוים על ידי גארי דאוברמן, המבוסס על רומן באותו שם מאת סטיבן קינג, שיצא לאור בשנת 1975. בסרט מככבים לואיס פולמן, מקנזי לי, ביל קאמפ, ספנסר טריט קלארק, אלפרה וודארד, ויליאם סאדלר ופילו אסבאק; ועלילתו עוקבת אחר סופר שחוזר לעיירת הולדתו בחיפוש אחר השראה, אך מגלה כי ערפדים השתלטו על העיירה.

הסרט, שמופק על ידי "ניו ליין סינמה", עתיד לעלות לאקרנים במהלך 2023, תחת הפצתם של אולפני "האחים וורנר".

==תקציר העלילה==
עלילת הסרט עוסקת בבן מירס, סופר שחוזר לבית ילדותו בעיירת "חלקת סיילם" בחיפוש אחר השראה עבור ספרו הבא, אך עד מהרה בן מגלה שעל העיירה השתלטו ערפדים, מה שמוביל אותו להצטוות יחד עם קבוצת תושבים מגוונים שנאבקת נגדם.

==צוות השחקנים==
* לואיס פולמן – בן מירס
* מקנזי לי – סוזן נורטון
* ביל קאמפ – מתיו ברק
* ספנסר טריט קלארק – מייק ריירסון
* אלפרה וודארד – ד"ר קודי
* ויליאם סאדלר - קורט בארלו
* פילו אסבאק – ריצ'רד סטרייקר

==הפקה==
===פיתוח===
פיתוחו של הסרט תחת הפקת "ניו ליין סינמה" הוכרז לראשונה באפריל 2019, כשנמסר כי גארי דאוברמן עתיד לכתוב את התסריט ולהפיק את הסרט לצדו של ג'יימס ואן. בריאיון נשאל דאוברמן אם הוא עתיד ליישם את אותה גישת הכתיבה בה השתמשו במהלך העבודה על "זה" והמשכו "זה: חלק 2", עיבוד דואולוגי לרומן באותו שם שאף הוא נכתב על ידי קינג, וענה: "אני אוהב להיות נאמן לסיפור כפי יכולתי, עד שהוא נהיה קצת יותר מדי מסובך עבור הסרט... זה כל כך כיף לשחק עם ערפדים ולעשות משהו מפחיד באמת... ואני נרגש להציג את זה לקהל." בשנת 2020, נמסר כי דאוברמן יהיה אמון על בימוי הסרט.
===ליהוק===
באוגוסט 2021, נמסר על ליהוקו של לואיס פולמן לתפקיד הראשי של הסרט, לצדם של מקנזי לי, ביל קאמפ וספנסר טריט קלארק. בספטמבר 2021, נמסר על ליהוקה של אלפרה וודארד לגילום דמותה של ד"ר קודי, דמות אשר ברומן המקורי מופיעה כגבר אך עברה היפוך מגדרי עבור הסרט, לצד ליהוקם של ויליאם סאדלר ופילו אסבק.
===צילומים===
צילומי הסרט החלו בספטמבר 2021, בבוסטון, תחת פיקוחו של הצלם מייקל בורגס. הצילומים במדינת מסצ'וסטס עתידים להתקיים בעיירות סטרלינג וקלינטון, הן בווסטר והן באיפסוויץ'. בנוסף, הספרייה הציבורית של פרינסטון שבמסצ'וסטס נסגרה לצורך שלושה ימי צילום.

==הפצה==
הסרט עתיד לצאת לאקרנים במהלך שנת 2023 תחת הפצתם של אולפני "האחים וורנר.

==קישורים חיצוניים==

==הערות שוליים==

קטגוריה:מוצרים עתידיים: סרטים
קטגוריה:סרטי אימה אמריקאיים
קטגוריה:סרטי אימה מ-2023
קטגוריה:סרטים לפי ספרי סטיבן קינג
קטגוריה:סרטים אמריקאיים מבוססי ספרים
קטגוריה:סרטי ניו ליין סינמה
קטגוריה:סרטים שהופקו על ידי ג'יימס ואן
קטגוריה:סרטי ערפדים
קטגוריה:סרטי אימה על-טבעיים אמריקאיים
דן ואן דר ואט

דניאל פרנסיס ירן ואן דר ואט (בהולנדית: Daniel Francis Jeroen van der Vat; 28 באוקטובר 1939 – 9 במאי 2019)<ref name="Cecil"></ref> היה עיתונאי, סופר והיסטוריון צבאי, עם דגש על היסטוריה של לוחמה ימית.<ref name="self"></ref>
== חייו ==
ואן דר ואט נולד באלקמאר, צפון הולנד, וגדל בהולנד הכבושה על ידי גרמניה. הוא למד בבית הספר לזכר הקרדינל ווהן בלונדון. בשנים 1957 עד 1960 למד באוניברסיטת דרהאם וסיים תואר ראשון בלימודים קלאסיים.<ref></ref>

הוא היה חניך מתלמד ב-The Journal, עיתון בניוקאסל על הטיין. מאוחר יותר הצטרף לדיילי מייל במנצ'סטר וחזר לניוקאסל ככתב הראשי האזורי של עיתון זה. הוא גויס על ידי סאנדיי טיימס בשנת 1965 ועבר לטיימס בשנת 1967. הוא היה כתב חוץ במשך עשר שנים, פתח את סניף העיתון בדרום אפריקה, אך מאוחר יותר גורש מהמדינה לאחר שתואר על ידי רשויות האפרטהייד כ"ליברל מזיק". הוא הפך למנהל סניף העיתון בגרמניה, אך לאחר שרופרט מרדוק רכש את הטיימס בשנת 1981, עזב והצטרף לגרדיאן בשנה שלאחר מכן. הוא היה כתב זר מוביל וב-1988 עזב כדי לכתוב ספרים. הוא המשיך לכתוב הספדים לגרדיאן.<ref name="Cecil" />

== יצירת נבחרות ==
<div style="direction: ltr;">
* (published as Gentlemen of War, The Amazing Story of Captain Karl von Müller and the SMS Emden in the US)
* 
* 
* 
* 
* 
* 
* 
* 
* 
* 
* 
* 
</div>

== הערות שוליים ==

קטגוריה:היסטוריונים של מלחמת העולם השנייה
קטגוריה:עיתונאים הולנדים
קטגוריה:היסטוריונים צבאיים
קטגוריה:בוגרי אוניברסיטת דרהאם
קטגוריה:הולנדים שנולדו ב-1939
קטגוריה:הולנדים שנפטרו ב-2019
קטגוריה:בריטים שנפטרו ב-2019
אחיזת היהלום של אנגלה מרקל

מרקל ואחיזת היהלום המפורסמת שלה.
אחיזת היהלום של אנגלה מרקל היא מחווה גופנית שנעשתה על ידי הנחת 2 הידיים על הבטן אחת ליד זו כך שקצות האצבעות של 2 הידיים נפגשות והאגודל ואצבע המרה יוצרת צרובעת הדומה לצורתו של יהלום. מחווה גופנית זו נתפסת כסימן ההיכר הבולט ביותר של קנצלרית גרמניה, אנגלה מרקל ונחשבת אחת ממחוות הידיים המוכרות ביותר בעולם<ref name="guardian" />.

כאשר מרקל נשאלה כיצד יצרה את הסימן כסימן ההיכר שלה, היא הצהירה כי היא עשתה זאת מכיוון שחיפשה היכן להניח את ידיה וכך זה נוצר<ref name="guardian"></ref>. מרקל אף הודתה שהדבר מעיד על חיבתה לסימטריה<ref></ref>. אף על פי זאת, המחווה הפך במהרה למושא של תאוריות קונספירציה בנוגע לחלקה של מרקל ב"סדר עולמי חדש" או באילומינטי.

== שימוש על ידי תומכים ומתנגדים ==
מחוות היד שימשה לא פעם את מתנגדי של מרקל וגם את מבקריה. מלבדם, גם קומיקאים רבים שחיקו אותו, עשו את אחיזת היהלום, ובשילוב של המעילים הצבעוניים שהיא בדרך כלל לובשת. מלבד זאת, גם מפלגתה של מרקל (המפלגה הנוצרית-דמוקרטית הגרמנית) משתמשת במחווה כסמל פוליטי להנהגתה של מרקל.

ב-2 בספטמבר 2013, מספר ימים הבחירות שנערכו באותו החודש חשפה המפלגה הנוצרית-דמוקרטית כרזה ענקית בתחנת הרכבת ברלין האופטבנהוף, שכללה פסיפס תמונות שבנוי מ-2150 תמונות של תומכי המפלגה עושים את "אחיזת היהלום". לצד הפסיפס, נכתבה סיסמה "לשים את עתידה של גרמניה בידיים טובות"<ref name="spon"></ref>. באופוזציה מתחו ביקורת על הכרזה וטענו כי היה מדובר בקמפיין "פולחן אישיות מפלצתי"<ref name="dw"></ref>. המפלגה עשתה שימוש ב"אחיזת היהלום" גם לקראת הבחירות שנערכו ב-2017. המפלגה פתחה בקמפיין בו פורסמו ברחבי גרמניה כרזות של מרקל ואחיזת היהלום לצד הסיסמה "I love Raute". בנוסף לכך, המפלגה עודדה את תומכיה להעלות תמונות שלהם לצד סיסמה זו<ref name="galerie"></ref>.

== קישורים חיצוניים ==

* 

== הערות שוליים ==

קטגוריה:אנגלה מרקל
קטגוריה:מחוות גופניות
קטגוריה:אצבעות
ברונו הימפקמפ

צו מעצר נגד ברונו הימפקאמפ, חתום על ידי [[ארנסט קלטנברונר]]
ברונו הימפקמפ (בגרמנית: Bruno Himpkamp; 28 בדצמבר 1925 – 8 בדצמבר 2008) היה פעיל בתנועת ההתנגדות הוורד הלבן ובקבוצת נערי הסווינג.

== ביוגרפיה ופעילות אנטי נאצית ==
ברונו הימפקאמפ היה תלמיד בבית הספר ויצ'רן בהמבורג הורן. בשנת 1942 גורש מבית הספר בגלל מוצאו היהודי, בשל דעות שהשמיע נגד המשטר הנאצי ואהבתו לספרת אנגלית.

הימפקאמפ אהב ג'אז והאזין באופן קבוע לתחנות רדיו זרות אשר היו אסורות להאזנה בגרמניה הנאצית. הוא התוודע לדיכוי הפוליטי ולרדיפה האידאולוגית הגזעית של היהודים בגרמניה הנאצית והצטרף לקבוצת נערי הסווינג עם חבריו טורסטן מילר וגרד שפיצברט. קבוצה של נערים חובבי סווינג בגרמניה של שנות ה-30 וה-40, בעיקר מהמבורג ומברלין. גילם של הנערים נע בין 14 ל-18, רובם תלמידי תיכון, הגם שהיו בקרבם מבוגרים יותר. הימפקמפ הזמין את מי שהיה מורהו הפרטי, הנס לייפלט להצטרף לקבוצה ולהאזין למוזיקה במועדון "הפני קלאב". חברי הקבוצה הלא מאורגנת (מתוך אידאולוגיה, אין מנהיג) לבשו חולצות משובצות עם צווארון לבן ומכנסיים רחבים. הנערים לבשו מעיל ארוך שהגיע עד ברכיהם. נערי הסווינג חיפשו אחר דרך החיים הבריטית, ומצאו אותה במוזיקת הסווינג אשר הייתה אסורה בגרמניה הנאצית. בגרמניה שאז, מוזיקת הסווינג הוגדרה כ"מוזיקה מנוונת". חברי התנועה התנגדו לאידאולוגיה ולמשטר הנאצי, ובמיוחד לתנועת "הנוער ההיטלראי" (ה-Hitlerjugend)..

הוא וחבריו טורסטן מילר, גרד שפיצברט והנס לייפלט, שהיה מבוגר ממנו בארבע שנים ומי שהיה חונכו לפעמים, באו במגע עם קבוצת ההתנגדות של סניף המבורג של הוורד הלבן. המשתתפים שהיו בודדים ניהלו דיונים על ביצוע הפגנות ומצעדי מחאה נגד המשטר הנאצי. הם חשבו לארגן מצעד מעל יונגפרנשטיג ולפוצץ את מפקדת הגסטפו של המבורג בשטאדטהאוסברוק או את גשר לומברד הממוקם מעל נהר האלסטר. רעיונות אלה לא יושמו.

ב-12 במאי 1942 הוא נעצר לזמן קצר בגל מעצרים רחב היקף של הגסטפו. הוא הובא לבית המעצר שהיה ממוקם בברגדורף.

הימפקמפ שוחרר ונעצר שוב ב-1 בדצמבר 1944. הוא נכלא בכלא משטרת פוהלשבוטל ושוכן באגף C. הוא עונה בכלא וביוני 1944 הוא הועבר למחנה הריכוז נוינגמה שם שובץ לעבודות כפייה. משפטם שלו ושל חבריו לתנועה, חברי קבוצת נערי הסווינג ופעילי התנגדות של סניף תנועת ההתנגדות הוורד הלבן התקיים בהמבורג. באפריל 1945 הובאו בפני בית המשפט העממי בהמבורג. האסירים הוחזקו בשטאנדל. הצבא האמריקני התקדם לכיוון העיירה וב-12 באפריל 1945 שוחררו האסירים הצעירים ובכללם הימפקמפ על ידי מנהלת בית הסוהר.

==לקריאה נוספת==
* 
==הערות שוליים==

קטגוריה:אסירים במחנה הריכוז נוינגמה
קטגוריה:מתנגדים גרמנים למשטר הנאצי
קטגוריה:הוורד הלבן
קטגוריה:גרמנים שנולדו ב-1925
קטגוריה:גרמנים שנפטרו ב-2008
ברקון ביקונס

ברקון ביקונס (באנגלית: Brecon Beacons; בוולשית: Bannau Brycheiniog) הוא פארק לאומי ואזור הררי בדרום-מזרח ויילס.

אזור הברקון ביקונס ("פסגות ברקון") נקרא על שם ממלכת ברכיניוג ששלטה באזור בימי הביניים המוקדמים (קרויה על שם מלכה הראשון בריכן), ועל שמה גם העיירה ברקון (הטיה אנגלית של בריכניוג) והמחוז ההיסטורי ברקונשייר. האזור מאופיין בהתיישבות מועטה יחסית ושטחים הרריים, הוא כולל מספר פסגות גבוהות בהן פן אי ואן, הפסגה הגבוהה ביותר בדרום ויילס. תנאי השטח המאתגרים והאוכלוסייה המועטה, הפכו את הביקונס לאזור טיולים מוכר, בנוסף הוא משמש את הצבא הבריטי לאימוני שטח וניווטים ובין היתר משמש לאימוני ה-SAS.

==הפארק הלאומי ברקון ביקונס==
הפארק הלאומי ברקון ביקונס נוסד בשנת 1957, השלישי והאחרון להיווסד בוויילס (אחרי סנודוניה וחופי פמברוקשייר). הוא משתרע על שטח של 1,344 קמ"ר ומצוי בין חלקו הדרומי של מחוז פוויס, חלקו הצפון-מערבי של מונמות'שייר והצד המזרחי של מחוז קמרת'נשייר. האזור כולל מספר מאפיינים גאוגרפיים, בהם עמק האסק (Usk) ונהר האסק, ממזרח לו ההרים השחורים וממערב לו הפסגות המרכזיות של הברקון ביקונס, כולל פן אי ואן שהיא הפסגה הגבוהה ביותר בדום ויילס, ובחלק המערבי של האזור מצוי ההר השחור.

הפארק מנהול על ידי ראשות הפארק הלאומי ברקון ביקונס השוכנת בעיירה ברקון בחלקו הצפוני של הפארק, ולה סמכויות רבות בניהול שטחי הפארק, שימור, וניהול פעילויות לתיירים ומטיילים בשטחיו. מלבד ברקון, מספר עיירות שוכנות בשטחי הפארק בהן היי-און-וואי בפינה הצפון-מזרחית שלו, פונטיפול ואברגווני הגובלות בחלקו הדרום-מערבי, ול'אנדיילו הגובלת בקצה המזרחי.

==אתרים מרכזיים==
<gallery>
Sgwd-yr-Eira Falls - geograph.org.uk - 1475332.jpg|מפל סגווד אר איירה
Pond in the Taf Fechan forest - geograph.org.uk - 514881.jpg|חורשת טף פכאן
View to the west from Blaen-yr-henbant - geograph.org.uk - 293127.jpg|רכס ההרים השחורים
Pentwyn Reservoir from Taf Fechan Forest - geograph.org.uk - 665078.jpg|מאגר פנטווין
Pen y Fan from Cribyn.jpg|פסגת פן אי ואן ומאחוריה פסגת קורן ד'י
</gallery>

==קישורים חיצוניים==

* 
* 

קטגוריה:ויילס: גאוגרפיה
קטגוריה:הממלכה המאוחדת: פארקים לאומיים
קטגוריה:פוויס
קטגוריה:מונמות'שייר
קטגוריה:מרת'ר טידוויל (מחוז)
המפקד העליון של בעלות הברית באירופה

המפקד העליון של בעלות הברית באירופה (באנגלית: (SACEUR) Supreme Allied Commander Europe) הוא תוארו של המפקד על כוחות נאט"ו ברחבי אירופה. תפקיד זה נחשב לשני בחשיבותו בתוך ההיררכיה של נאט"ו, כפוף רק ליושב ראש הוועדה הצבאית של נאט"ו. באופן מסורתי, המפקד העליון הוא תמיד גנרל מהכוחות המזוינים של ארצות הברית, אשר נבחר בידי נשיא ארצות הברית, וכסגנו מתמנה גנרל מצבא בריטניה או מהבונדסוור. בהתאם לכך, המפקד העליון של בעלות הברית באירופה משמש במקביל גם כמפקד פיקוד אירופה של ארצות הברית.

בתחום סמכותו של המפקד העליון כלולים פיקוד הכוח המשותף בברונסום, פיקוד האוויר של בעלות הברית, הפיקוד הימי של בעלות הברית, פיקוד היבשה של בעלות הברית, סוכנות שירותי התקשורת ומערכות המידע של נאט"ו, פיקוד הכוח המשותף של בעלות הברית בנאפולי ופיקוד הכוח המשותף בנורפוק.

משכנו הרשמי של המפקד העליון נמצא בכפר קסטאו שבבלגיה. המפקד העליון הנוכחי הוא טוד וולטרס.

==רשימת המפקדים העליונים==
{| class="wikitable"
|-
! width="190" | דרגה
! width="210" | שם
! width="170" | זרוע
! width="120" | תחילת כהונה
! width="120" | סיום כהונה
! width="480" | הערות
|-
| || דווייט אייזנהאואר |צבא ארצות הברית || 2 באפריל 1951 || 30 במאי 1952 || המפקד העליון הראשון.
|-
| גנרל || מת'יו רידג'וויי |צבא ארצות הברית || 30 במאי 1952 || 11 ביולי 1953 ||
|-
| גנרל || אלפרד גרונטר |צבא ארצות הברית || 11 ביולי 1953 || 20 בנובמבר 1956 ||
|-
| גנרל || לאוריס נורסטד |חיל האוויר של ארצות הברית || 20 בנובמבר 1956 || 1 בינואר 1963 || המפקד הראשון מחיל האוויר.
|-
| גנרל || לימן לימניצר |צבא ארצות הברית || 1 בינואר 1963 || 1 ביולי 1969 ||
|-
| גנרל || אנדרו גודפאסטר |צבא ארצות הברית || 1 ביולי 1969 || 15 בדצמבר 1974 ||
|-
| גנרל || אלכסנדר הייג |צבא ארצות הברית || 15 בדצמבר 1974 || 1 ביולי 1979 ||
|-
| גנרל || ברנהרד רוג'רס |צבא ארצות הברית || 1 ביולי 1979 || 26 ביוני 1987 ||
|-
| גנרל || ג'ון גאלבין |צבא ארצות הברית || 26 ביוני 1987 || 23 ביוני 1992 ||
|-
| גנרל || ג'ון שאליקשווילי |צבא ארצות הברית || 23 ביוני 1992 || 22 באוקטובר 1993 ||
|-
| גנרל || ג'ורג' ג'ולוואן |צבא ארצות הברית || 22 באוקטובר 1993 || 11 ביולי 1997 ||
|-
| גנרל || וסלי קלארק |צבא ארצות הברית || 11 ביולי 1997 || 3 במאי 2000 ||
|-
| גנרל || ג'וזף רלסטון |חיל האוויר של ארצות הברית || 3 במאי 2000 || 17 בינואר 2003 ||
|-
| גנרל || ג'יימס ג'ונס |חיל הנחתים של ארצות הברית || 17 בינואר 2003 || 7 בדצמבר 2006 || המפקד היחיד מחיל הנחתים.
|-
| גנרל || בנץ קראדוק |צבא ארצות הברית || 7 בדצמבר 2006 || 2 ביולי 2009 ||
|-
| אדמירל || ג'יימס סטוורידיס |צי ארצות הברית || 2 ביולי 2009 || 13 במאי 2013 || המפקד היחיד מהצי.
|-
| גנרל || פיליפ ברידלוב |צבא ארצות הברית || 13 במאי 2013 || 4 במאי 2016 ||
|-
| גנרל || קרטיס סקפרוטי |צבא ארצות הברית || 4 במאי 2016 || 3 במאי 2019 ||
|-
| גנרל || טוד וולטרס |חיל האוויר של ארצות הברית || 3 במאי 2019 || מכהן ||
|}

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:נאט"ו
ג'וזף מקי בראון

ג'וזף מקי בראון (באנגלית: Joseph Mackey Brown; 28 בדצמבר 1851 – 3 במרץ 1932) היה פוליטיקאי אמריקאי שכיהן שתי קדנציות לא רצופות כמושל ג'ורג'יה ה-59, הכהונה הראשונה בין 1909 ל-1911 והשנייה בין 1912 ל-1913.
לאחר מותו נטען כי לקח חלק בביצוע הלינץ' האנטישמי בליאו פרנק באוגוסט 1915.

== ביוגרפיה ==
ג'וזף מקי בראון נולד בקנטון, ג'ורג'יה ב-28 בדצמבר 1851. בראון הוא בנו של מושל ג'ורג'יה בתקופת מלחמת האזרחים האמריקנית ג'וזף א. בראון. בצעירותו כונה על ידי משפחתו בשם החיבה "ג'ו בראון הקטן".

לאחר שסיים את לימודיו באוניברסיטת אוגלת'ורפ בשנת 1872, למד תקופה משפטים באוניברסיטת הרווארד. הוא עבר את בחינת ההסמכה ללשכת עורכי הדין בשנת 1873; עם זאת, הוא מעולם לא עסק בעריכת דין עקב ראייה לקויה. הוא המשיך את לימודיו במכללה לעסקים באטלנטה, ג'ורג'יה ואז החל לעבוד כפקיד במסילת הברזל המערבית והאטלנטית. במהלך עבודתו במסילת הרכבת הוא התקדם עד לתפקיד מנהל התעבורה בחברה, והוא נישא לקורה אנני מק'קורד.

בשנת 1904 מונה בראון לוועדת מסילות הברזל של מדינת ג'ורג'יה על ידי המושל ג'וזף טרל. מינוי זה בוטל בשנת 1907 כאשר המושל החדש, מייקל הוק סמית', הזיז את בראון מתפקידו בשל חילוקי דעות בנוגע לתעריפי הנוסעים.

בראון השיג נקמתו בסמית' לאחר שניצח אותו בבחירות לתפקיד מושל ג'ורג'יה בשנת 1908 ותפס את מקומו. בבחירות של 1910 היה זה סמית' שניצח את בראון, גם בבחירות המקדימות למועמדות המפלגה הדמוקרטית לתפקיד מושל ג'ורג'יה וגם לאחר מכן בבחירות הכלליות בהן התמודד בראון (לאחר שהפסיד את המועמדות מטעם המפלגה הדמוקרטית) כעצמאי. סמית' עזב את כיסאו כמושל בטרם סיים את כהונתו השנייה בכדי לאייש מושב בסנאט של ארצות הברית שהתפנה עם מותו של הסנאטור הדמוקרטי מג'ורג'יה אלכסנדר קליי, ועל כן בראון התמודד ללא יריבים על תקופת המשך כהונתו של המושל הפורש סמית' וניצח.

בראון וסמית' התמודדו שוב האחד נגד השני, הפעם בבחירות 1914 על המושב בסנאט האמריקאי שאייש סמית' לאחר מות הסנאטור קליי. סמית' ניצח את בראון בבחירות האלה ושמר על כיסאו.

לאחר חייו הפוליטיים העביר את שנותיו האחרונות במריאטה, ג'ורג'יה שם כיהן כמנהל וסגן נשיא הבנק הלאומי הראשון של מריאטה.<ref></ref><ref>Alphin, Elaine Marie An Unspeakable Crime: The Prosecution and Persecution of Leo Frank Carolrhoda Books, 2010, p. 117</ref><ref>Oney, Steve (2004), And the Dead Shall Rise: The Murder of Mary Phagan and the Lynching of Leo Frank, New York and Toronto: Pantheon Books, </ref> על פי פרופסור סטיבן גולדפרב ואחרים, ב-17 באוגוסט 1915, הוא היה מעורב בלינץ' האנטישמי ביהודי ליאו פרנק.<ref></ref><ref></ref>

בראון מת בשנת 1932 במריאטה, ג'ורג'יה ונקבר בבית הקברות אוקלנד באטלנטה, ג'ורג'יה.

== קישורים חיצוניים ==

* 
* 

== הערות שוליים ==

קטגוריה:מושלי ג'ורג'יה
קטגוריה:מושלי מדינות ארצות הברית מהמפלגה הדמוקרטית
קטגוריה:בוגרי בית הספר למשפטים באוניברסיטת הרווארד
קטגוריה:לינץ' בארצות הברית
קטגוריה:אנטישמיות בארצות הברית: אישים
קטגוריה:אמריקאים שנולדו ב-1851
קטגוריה:אמריקאים שנפטרו ב-1923
אפרופיתקוס

אפרופיתקוס (שם מדעי: Afropithecus) הוא סוג של פרימט נכחד שחי באפריקה המזרחית בתקופת המיוקן לפני 16–18 מיליון שנה. משמעות שמו היא "קוף אפריקאי מאגם טורקאנה" שבקניה בה נמצאו מאובניו. הסוג הכיל מין בודד - Afropithecus turkanensis.

== מאפיניים ==
קוף זה הגיע לגודל של מנדריל אך היה כבד יותר והגיע למשקל 60 עד 80 קילוגרמים. קוף זה ניזון בעיקר מעלים, פירות ומזונות אחרים ונכחד לפני 16 מיליון שנה, כנראה עקב שינוי אקלים שגרם ליובש והכחיד אותו, ומינים נוספים שחיו יחד איתו באפריקה המזרחית.

== קישורים חיצוניים ==

קטגוריה:פרימטים שחיו במיוקן
קטגוריה:יונקים שחיו במיוקן באפריקה
קטגוריה:קניה: מאובנים
קטגוריה:מאובני טקסונים שתוארו ב-1986
סם קורלט

סם קורלט (באנגלית: Sam Corlett; נולד ב-24 באפריל 1994) הוא שחקן אוסטרלי, המוכר מהופעותיו בסדרות "הרפתקאותיה המצמררות של סברינה" ו"ויקינגים: ולהאלה". 

== ביוגרפיה ==
קורלט נולד וגדל במרכז אוסטרליה בניו סאות' ויילס לזוג הורים שעוסקים במסחר וייעוץ. הוא השתלם בסדנאות משחק אצל כמה מהמאמנים הנודעים ביותר כמו אליזבת קמפ, לס צ'אנטרי, גלנדה לינסקוט ואנדרו לואיס. בשנת 2018 סיים תואר ראשון באמנויות הבמה ומשחק באקדמיה לאמנויות הבמה של אוסטרליה המערבית (WAAPA) בפרת'.

==קריירה==
בשנה השנייה ללימודיו האקדמיים, הופיע עם להקתו של הזמר האוסטרלי כריס אייזק בסיבוב הופעות בסין. בפסטיבל תיאטרון במסגרת לימודיו באקדמיה, שיחק בתפקיד סטנלי במחזה חשמלית ושמה תשוקה מאת טנסי ויליאמס ואת ארתור במחזה פרי עטו של ארתור מילר, ציד המכשפות. הוא החל את הקריירה כששיחק בשני סרטים קצרים בשנת 2018. 

בשנת 2020 שיחק בסדרה "Acting for a Cause".

בשנת 2020 שיחק בסרט הקולנוע "הבצורת". באותה שנה גילם את קאליבן, – נסיך הגיהנום, שמאתגר את סברינה בקרב על שליטה בכס המלוכה בגיהנום, בעונות שלוש וארבע של סדרת הטלוויזיה "הרפתקאותיה המצמררות של סברינה".

בשנת 2021 הוא לוהק לתפקיד לייף אייריקסון בסדרת "ויקינגים: ולהאלה", דרמה היסטורית, שנוצרה על ידי מייקל הירסט וג'ב סטיוארט, המהווה סדרת ספין אוף לסדרה "ויקינגים". עלילת הסדרה מתחילה כמאה שנה לאחר אירועי הסדרה המקורית ומגוללת את סיפוריהם של כמה מהוויקינגים הידועים בהיסטוריה, ביניהם נמנים לייב אייריקסון אותו מגלם קורלט, פריידיס איריקסדוטיר (פרידה גוסטבסון), האראלד השלישי, מלך נורווגיה (ליאו סוטר), והמלך הנורמנדי ויליאם הכובש.

==פילמוגרפיה==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
| rowspan="2" |2018
|Noah
|אוסקר
| rowspan="2" |סרט קצר
|-
|Pretty Face
|ארון
|-
|2020
|הבצורת
|לוק הצעיר
|
|-
|TBA
|He Ain't Heavy
|מקס
|
|}

=== טלוויזיה ===
{| class="wikitable"
|+
|-
! שנה !! סדרה !! תפקיד !! הערות
|-
| rowspan="2" | 2020 ||Acting for a Cause
| מר בינגלי || פרק: "Pride and Prejudice"
|-
| הרפתקאותיה המצמררות של סברינה|| קאליבן || 14 פרקים
|-
| 2022–הווה || ויקינגים: ולהאלה || לייף אייריקסון || תפקיד ראשי (2 עונות); 16 פרקים
|}

==קישורים חיצוניים==

==הערות שוליים==

קטגוריה:שחקני תיאטרון אוסטרלים
קטגוריה:שחקני קולנוע וטלוויזיה אוסטרלים
קטגוריה:אוסטרלים שנולדו ב-1995